ՀԻՄՆԱՎՈՐՈՒՄ

« ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԼՈՌՈւ ՄԱՐԶԻ ՄԱՐԶՊԵՏԻ ԱՇԽԱՏԱԿԱԶՄԻՆ ԱՄՐԱՑՆԵԼՈւ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. | **Անհրաժեշտություն** |
|  | «Որպես նվիրատվություն գույք ընդունելու և Հայաստանի Հանրապետության Լոռու մարզի մարզպետի աշխատակազմին ամրացնելու մասին» Հայաստանի Հանրապետության կառավարության որոշման նախագծի ընդունումը բխում է ՀՀ Լոռու մարզի Տաշիրի համայնքի (Մեդովկա բնակավայր) բնակչության շահերից և նպաստելու է նշված համայնքում (բնակավայրում) կրթության որակի բարձրացմանը: Նախագծի ընդունումով ապահովվում է ՀՀ հողային օրենսգրքի 89-րդ հոդվածի 2-րդ կետի պահանջի կատարումը, ըստ որի պետական կառավարման և տեղական ինքնակառավարման մարմիններն իրավունք չունեն հրաժարվել նվիրատվության կարգով պետությանը կամ համայնքներին անցնող հողամասերից, բացառությամբ մարդկանց կյանքի ու առողջության համար վտանգ սպառնացող կամ հողամասերի շուկայական գինը գերազանցող պարտքերով ծանրաբեռնված հողամասերի նվիրատվության դեպքերի: |
| 2. | **Ընթացիկ իրավիճակը և խնդիրներ** |
|  | Հողամասը գտնվում է Տաշիր համայնք Մեդովկա բնակավայրի վարչական տարածքում: Այն հանդիսանում է Տաշիրի համայնքի սեփականությունը և Տաշիրի համայնքի ավագանու 2020 թվականի հուլիսի 15-ի թիվ 65-Ա ու Տաշիրի համայնքի ղեկավարի 2020 թվականի հուլիսի 17-ի թիվ 614 -Ա որոշումներով նվիրատվության կարգով փոխանցվել է Հայաստանի Հանրապետությանը: Տվյալ հողամասի վրա նախատեսվում է կառուցել ժամանակակից համալրումով հանրակրթական դպրոց: |
| 3. | **Տվյալ բնագավառում իրականացվող քաղաքականությունը** |
|  | Հողամասի արդյունավետ օգտագործում, պետական մարմինների գործունեության արդյունավետության բարձրացում |
| 4. | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունումը կարգավորում է Տաշիրի համայնքում հողային հարաբերությունները, մասնավորապես հողամասի նկատմամբ Տաշիրի համայնքի սեփականության իրավունքի փոխանցումը Հայաստանի Հանրապետությանը: Միաժամանակ ապահովվում է ՀՀ հողային օրենսգրքի 89-րդ հոդվածի 2-րդ կետի պահանջի կատարումը, ըստ որի պետական կառավարման և տեղական ինքնակառավարման մարմիններն իրավունք չունեն հրաժարվել նվիրատվության կարգով պետությանը կամ համայնքներին անցնող հողամասերից, բացառությամբ մարդկանց կյանքի ու առողջության համար վտանգ սպառնացող կամ հողամասերի շուկայական գինը գերազանցող պարտքերով ծանրաբեռնված հողամասերի նվիրատվության դեպքերի: |
| 5. | **Նախագծի մշակման գործընթացում ներգրավված ինստիտուտները և անձիք** |
|  | ՀՀ Լոռու մարզի Տաշիրի համայնքապետարան, ՀՀ Լոռու մարզի մարզպետի աշխատակազմ |
| 6. | **Ակնկալվող արդյունքը** |
|  | ՀՀ կառավարության որոշման ընդունումը կապահովի Տաշիրի համայնքի ավագանու 2020 թվականի հուլիսի 15-ի թիվ 65-Ա ու Տաշիրի համայնքի ղեկավարի 2020 թվականի հուլիսի 17-ի թիվ 614 -Ա որոշումներով սկսված գործընթացի ՀՀ օրենսդրության պահանջներին համապատասխան իրականացումն ու ավարտը: |
| 7. | **Տեղեկանք ծախսերի և եկամուտների մասին**  «Գույքը որպես նվիրատվություն ընդունելու և ՀՀ Լոռու մարզի մարզպետի աշխատակազմին գույք ամրացնելու մասին» Հայաստանի Հանրապետության կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում: Որոշման նախագծի 3-րդ կետով նախատեսվում է գույքային իրավունքների պետական գրանցումն իրականացնել Հայաստանի Հանրապետության Լոռու մարզպետարանի միջոցների հաշվին: |